Source: http://www.bihon.ro/csm-digi-a-obtinut-victorii-clare-cu-crisul-lancetti/1502834
Timestamp: 2017-12-17 04:19:21+00:00

Document:
CSM Digi a obţinut victorii clare cu Crişul Lancetti - BIHON
CSM Digi a obţinut victorii clare cu Crişul Lancetti
la	8. februarie 2015 21:12
Multipla campioană CSM Digi a înregistrat victorii categorice în meciurile cu Crişul Lancetti, din etapa a 13-a a Superligii Naţionale de polo (penultima din retur).
Echipa lui Dorin Costrăş s-a impus cu scorurile de 25-4 şi 22-7. Conform aşteptărilor, campionii au avut parte de simple antrenamente în faţa juniorilor de la Crişul Lancetti. Gazdele nu s-au întrebuinţat prea mult, antrenorul Dorin Costrăş oferindu-le mai multe minute de joc jucătorilor tineri din lot. Golgeterul campionatului, Tiberiu Negrean a fost principalul marcator al meciurilor, cu un total de 14 goluri înscrise. Remarcabilă a fost şi prestaţia juniorului Szabó Rolánd, care a marcat opt goluri. A absentat centrul Milos Korolja, care este încă nerefăcut în urma unei accidentări la mâna de aruncare. CSM Digi va disputa în ultima etapă „dubla” din deplasare cu Steaua, decisivă pentru stabilirea liderei din clasament la finele sezonului regulat, în timp ce Crişul Lancetti va primi în bazinul propriu vizita formaţiei Amefa Arad.
CSM Digi – Crişul Lancetti 25-4 (3-0, 7-1, 9-1, 6-2) şi 22-7 (6-1, 9-0, 5-3, 2-3)
CSM Digi: Pjetlovic, D. Creţu, Furtoş – portari; R. Szabó 3+5, Negrean 8+6, Alexa 1+0, Popoviciu 0+3, Freundlich, Cupic 5+1, A. Creţu 3+0, Dunca 1+3, R. Georgescu 2+0, Kádár 2+2, B. Câmpianu 0+2. Antrenor: Dorin Costrăş
Crişul Lancetti: Maior – portar; Barbu 0+1, Codilă 1+0, Gabor, I. Szabó 0+3, Terec, Pop 1+0, Mureşan 0+1, Ov. Ţifrea 1+0, Dobre 1+0, Alb 0+2, Gui. Antrenor: Eugen Băjenaru
Arbitri: Cosmin Baidoc, Vekerdi László jr. (ambii din Oradea)
Taguri: csm digi oradea, oradea, polo

References: CSM 
 CSM 
 CSM 

CSM 

CSM 
 csm